《次韵和渊明形影神三首 其三 神释》
宋代·李纲

人生若大梦，积微以成著。少壮得老死，一念即非故。

二子异金石，松萝暂依附。胡为羡久生，切切儿女语。

有形会当灭，是影无实处。惟我谢客尘，妙湛乃常住。

不入造化机，岂堕阴阳数。回光试反照，凡圣悉皆具。

不减亦不增，谁毁复谁誉。超然外死生，卓尔无来去。

周行万物表，独立初不惧。二子非吾徒，安用多忧虑。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。